ভূক্তভোগীরা জানান, গাজীপুর সিটি করপোরেশন হওয়ার পর থেকে এ পর্যন্ত সড়কটির সংস্কার কাজ হয়নি। অনেক আগেই এ সড়কের কার্পেটিং ওঠে গেছে, খানা-খন্দে ভরা। এলাকার বাসা-বাড়ির মানুষের গোসলের পানিতেই পাশের ড্রেন উপচে ময়লা পানি রাস্তায় ওঠে। বর্ষা মৌসুমে সড়কটি থাকে পানিতে ডুবে। এসব কারণে এ সড়ক দিয়ে রিকশাও যেতে চায় না। এর আগে স্বাস্থ্যমন্ত্রীর আগমন উপলক্ষে সড়কটিতে খোয়া ফেলে কিছুটা চলাচলের উপযোগি করা হয়েছে।